
Magbato sa tunga sang lapnagon 
nga pag-antus sa idalom ni Marcos 


agsulod sa bag-o nga bahin ang kasaysayan sang pagbato sang pumulu- 
yong Pilipino sa pagpungko ni Ferdinand Marcos Jr bilang bag-o nga puno 
sang estado nga malakolonyal. Daku nga hangkat sa pumuluyo kag sa ila 
mga pwersang patriyotiko kag demokratiko nga palig-unon ang paghiliusa sang 


banwa kag isulong ang ila mga paghimakas. 


Pareho sang iya amay nga dikta- 
dor kag mga nauna sa iya, si Marcos 
isa ka burukrata kapitalista nga naga- 
tiglawas sa interes sang nagaharing 
sahi sang mga daku nga burgesya 
kumprador kag mga daku nga agalon 
nga mayduta. 

Nagpungko si Marcos sa poder sa 
panahon nga sadsad sa krisis ang na- 
gaharing sistema nga malakolonyal 
kag malapyudal. Labi ini nga ginpa- 
hagmak sang militarista nga lockdown 
kag palpak nga sabat sa pandemya 
nga Covid-19. Pero sa baylo nga ha- 
tagan sang kaugalingon nga tiil para 
makatindog ang ekonomya, ginapada- 
yon ang makopiliang nga mga polisiya 
nga neoliberal sa tunga sang pangka- 
libutanon nga krisis sa kapitalismo. 


Ang reaksyunaryong gubyerno 
ginbangkarote sang korapsyon kag 
pagpatuyang sa militar kag pulis. Gin- 
lubong ini sa utang sang nagligad nga 
rehimeng Duterte. Nag-us-os ang ba- 
lor sang piso kontra sa dolyar. Nagda- 
ku ang depisito sa baligyaanay sa 
pagtaas sang balor sang mga produk- 
to nga ginaimport. Maluya ang pamu- 
hunan kag nagakaputo ang mga ga- 
may nga negosyo. Sanglima sang bad- 
yet naubos sa pagbayad sa utang nga 
wala naman mapanginpuslan sang 
pumuluyo, gani kulang katama ang 
nakatalana sa kinahanglanon sang 
pumuluyo. 

Nagatibusok ang  pangabuhian 
sang pumuluyong Pilipino. Minilyon 
nga mamumugon kag anakbalhas ang 


wala sang trabaho o mapangitan-an. 
Kulang katama ang suhol kag kita, la- 
bi nga nagatinaas ang presyo sang la- 
ngis, pagkaon, pamasahe, matrikula, 
bulong kag serbisyo medikal, kag iban 
pang balaklon kag serbisyo. Bagsak 
ang pangabuhian sang masang ma- 
ngunguma bangud sa kadukuon sang 
renta sa duta, daku nga gasto sa pro- 
duksyon, mataas nga interes sa pau- 
tang, bagsak nga presyo sang balig- 
yaanay sang mga produkto sa uma 
kag pagbaha sang imported nga bu- 
gas, utanon, lakip ang karne sang ba- 
boy. Bagsak man ang pangabuhian 
sang masang mangingisda bangud sa 
pagpangharas sa pagpangisda, labi 
na sa kadagatan nga ginaagaw sang 
China. 

Indi bastante ang bilog nga adlaw 
nga pagtrabaho kag bilog nga gab-i 
nga pagpulaw agud mapahagan-ha- 
gan ang gutom sang ila mga anak kag 
hatagan sila sang disente o bisan ma- 
mag-an nga pagpangabuhi. Indi bas- 


tante ang mumho nga limos nga gina- 
hatag sang gubyerno para ihaw-os sila 
halin sa lutak sang pag-antus. Indi 
bastante ang pag-antus kag pagpau- 
mod, labi nga nahibal-an nila kon paa- 
no nga nagakuripon sang manggad 
kag nagakabuhi sa kabuganaan ang 
mga nagaharing sahi kag mga maka- 
wat sa gubyerno. 

Nagakalam ang suluksulok kag 
nagabukal ang dugo sang pumuluyong 
Pilipino. Sa atubang sang nagabukal 
nga kaakig sang banwa nga daw na- 
gaalburuto nga bulkan, nagapalupad 
si Marcos sang mga pangako kag 
damgo nga kabuganaan, kasiguruhan 
sa pagkaon kag barato nga presyo. 
Pero pila ka adlaw pagkatapos ma- 
numpa kag mangako, isa ka sikreto 
nga salusalo sang pagdayaw kay 
Imelda nga kawatan ang ginhiwat 
sang mga Marcos sa sulod sang Ma- 
lacarang-simple nga meryenda, kuno, 
pero daku nga insulto sa mga gutom, 
nagaantus kag nagapaumod. 

Wala sang maayo nga igadul-ong 
ang gubyerno ni Marcos nga luyag 
ihunong ang banwa sa ilusyon kag 
damgo. Sa tuyo nga pakalmahon ang 
kaakig sang mga Pilipino, ginbola ni 
Marcos ang ila ulo sang ideklarar nga 
wala siya nagapati nga nagalab-ot na 
sa masobra 6% ang tantos sang 
implasyon o pagtaas sang presyo sang 
mga balaklon. Ginapagwa niya nga 


ALAAN 


Tuig LIII No. 13 | Hulyo 7, 2022 


Ang Ang Bayan ginabantala 
sa lenggwahe nga Pilipino, Bisaya, 
loco, Hiligaynon, Waray, Ingles kag 
Espanyol. Nagabaton ang Ang Bayan 
sang mga kontribusyon sa porma 
sang mga artikulo kag balita. 
Ginabuyok man ang mga bumalasa 
nga magpaabot sang mga saway 
kag rekomendasyon 


sa ikauswag sang aton pahayagan. 


Ang Ang Bayan ginabantala duha ka beses kada bulan 
sang Komite Sentral sang Partido Komunista ng Plipinas 


Dra) ang.bayan@cpp.ph 


mas maalam pa siya sa masa nga saksi 
sa adlaw-adlaw nga pagtimbuok sang 
presyo sa mga merkado kag tindahan. 

Sikwayon ang ginabalay nga mga 
ilusyon ni Marcos! Ipakigbato ang 
mga kinamatarung kag kaayuhan! 
Wala sang maayo nga maabtan sa 
pagpalab-ot o pagpakalimos sa mga 
mapanghimulos, nagapamigos kag 
maasab nga makawat. Kon indi pag- 
tay-ugon sang ila tapak sa mga kalsa- 
da, indi malingkang ang mga nagaha- 
ri-harian. 

Kinahanglan tugahon sang pumu- 
luyo ang makagagahum nga kahubla- 
gan para ipakigbato kag pangapinan 
ang ila interes kag kaayuhan. Angut 
sini, dapat labing pabaskugon kag pa- 
damuon pa ang numero sang mga un- 
yon labi na sa mga pinakadaku nga 
pabrika kag empresa, subong man ang 
nagkalainlain nga porma sang mga 
demokratikong asosasyong masa sa 
mga baryo sa kaumhan, komunidad sa 
kasyudaran, sa mga unibersidad, upi- 
sina, simbahan kag mga ospital. Tipu- 
non ang interes sang mga mamumu- 
gon, mangunguma kag nagkalainlain 
nga sektor, hatagan sila sang tingog, 
kag organisahon ang ila mga paghi- 
makas. 

Dapat wala sang kakapoy nga ti- 
gayunon ang mga pagtuon bahin sa 
kahimtangan sang pungsod, sang tag- 
sa-tagsa nila nga sektor kag komuni- 

dad, kag ang mga solusyon sa ginaa- 
tubang nga mga problema sang ban- 
wa. Ibalhag ang mga polyeto kag pa- 
hayagan agud magserbi nga alagyan 
kag instrumento para sa paghugpong 
sa masa. Ilunsar ang nagkalainlain 
nga mga paghulag sang masa para 
ihayag ang ila mga reklamo kag de- 
manda para panubuon ang presyo 
sang mga balaklon, pataason ang su- 
hol kag sweldo, trabaho, disente nga 
pabalay, libre nga pagpanagtag sang 
duta, pagpanubo sa renta sa duta kag 
interes sa pautang, matarung nga 
presyo sa produkto sa uma, libre nga 
edukasyon, libre nga serbisyo medi- 
kal, kag iban pa nga tikang nga kina- 
hanglanon gid sang pumuluyo. 

Dapat pandayon ang panimuot 
sang masa sa atubang sang pagpang- 
kugmat kag pagpamigos sang mga ar- 
madong pwersa sang estado. Dapat 
mahibal-an sang tanan nga ang ila 
pag-ululupod ang indi mahubas nga 
tuburan sang ila kaisog. Wala sang 
anuman nga kasingki sang pagpang-i- 
pit kag pagpamigos ang makadaog sa 
ila determinasyon nga ululupod nga 
magbato. 

Sa nagkalainlain nga bahin sang 
kalibutan, halin Korea tubtob Ecua- 
dor, halin Uruguay tubtob United 
Kingdom, nagaigrab ang mga welga 
kag protesta sang mga mamumugon, 
mangunguma, mga minorya kag iban 
pang pigos nga sektor sa atubang 
sang krisis kag sobra nga pag-antus 
kag pagpamigos. Pareho sang mga 
pungsod nga ini, ang pag-antus sang 
pumuluyong Pilipino daw kaging nga 
dagami nga nagahulat sang igrab pa- 
ra mangin daku nga kalayo sang pag- 
bato sa malapad nga kaumhan kag 
kasyudaran. 

Dapat sige-sige nga tanan nga 
bahin nga magpabaskog kag magpa- 
lapad ang Partido agud pataason 
ang ikasarang sini nga pamunuan 
ang pumuluyong Pilipino sa ila mga 
paghimakas. Dapat magrekrut kag 
maghanas sang linibo nga mga kadre 
nga nagabug-os kag nagapamuno sa 
mga sanga sang Partido nga mada- 
lom kag malapad nga nakaugat sa 
masa, kag ara sa pusisyon nga ma- 
muno sa ila sa tanan nga patag sang 
paghimakas. [ao] 

Organisado nga pag-alsa, 
nagaarangkada sa bilog nga kalibutan 


M agamo ang bilog nga kalibutan sa atubang sang nagagrabe nga pangkali- 
butanon nga kapitalistang krisis nga nagapaantus sa masang anakbalhas. 
Dulot sini, wala-tuo ang mga higante nga protesta sang mga unyon kag demok- 
ratikong organisasyon para sa dugang-sweldo, pagpanubo sa presyo sang langis 
kag mga kinamatarung pang-ekonomya kag kaayuhan sa bilog nga kalibutan. 


Paro Nacional sa Latin America 

Madinalag-on ang 18-adlaw nga 
Paro Nacional (pungsodnon nga wel- 
ga) nga ginlunsar sang Confede- 
racion de Nacionalidades Indigenas 
del Ecuador (Conaie), pederasyon 
sang mga grupo nga tumandok nga 
Ecuadorian. Nagtapos ang welga 
sang Hunyo 30 pagkatapos nga sab- 
ton sang gubyerno ni Guillermo Lazo 
ang 10-punto nga demanda sang 
grupo. 

Lakip diri ang pagpanubo sa 
presyo sang langis sang 15 sentimo, 
pagkontrol sa presyo sang basehan 
nga mga balaklon, pagdeklarar sang 
emergency sa sektor sang ikaayong 
lawas para padasigon ang pagsuplay 
sang mga bulong, ayuda para sa mga 
imol nga pamilya, subsidyo sa pro- 
duksyon kag pagpanubo sa interes 
sa utang sang mga mangunguma, 
kag iban pa. 

Halin Hunyo 13, linibo nga tu- 
mandok kag iban nga mga sektor 
ang nagbaha sa mga kalsada para 
punggan ang pag-agi sang mga sa- 
lakyan kag tawo. Ginparalisa nila 
ang masobra 20 mayor nga mga da- 
lan. Sa kasagsagan sang mga pro- 
testa, narekord sang mga grupo sa 
tawhanong kinamatarung ang nag- 
lab-ot sa anum nga napatay, 300 pi- 
lason kag iligal nga pag-aresto sa 
serye sang mga pagbungkag sang 
mga pulis. 

Paro Nacional man ang ginalun- 
sar sang mga unyon kag organisa- 
syong masa sa Uruguay umpisa ika- 
duha nga semana sang Hunyo. 

Sunud-sunod nga  naglunsar 
sang mga paghulag ang mga sektoral 
nga organisasyon batuk sa pagkaltas 
sa badyet sa serbisyo sosyal. Sang 
Hunyo 9, nagwelga ang unyon sang 
mga mamumugon sa industriya sang 

salsalon kag gatas. Ginsundan sila 
sang mga titser kag pamatan-on 
sang Hunyo 15 para batuan ang kal- 
tas-badyet sa sektor sang eduka- 
syon. 

Masunod nga adlaw, nagwelga 
ang mga empleyado sang gubyerno. 
Sang Hunyo 29, nagwelga ang mga 
mamumugon sa konstruksyon kag 
nagsunod ang mga mamumugon 
pangdagat sang Hulyo 5. Duso nila 
ang seguridad sa trabaho, pabalay, 
kolektibo nga pagpakignegosasyon 
kag iban pa. 

Sa Panama, ginlunsar sang mga 
unyon kag mga malapad nga alyansa 
ang pungsodnon nga welga halin 
Hulyo 1 batuk sa siling nila “mga po- 
lisiya nga neoliberal nga labing nag- 
lala sa idalom sang pandemya.” 
Gin-atubang nila ang mapintas nga 
sabat sang estado kag ginbarikada- 
han ang mga mayor nga kalsada kag 
nagmartsa sa mga daku nga syudad. 

Lakip sa ila mga ginduso ang 
pagpanubo sa presyo sang langis, 
mga basehan nga balaklon kag bu- 
long kag dugang nga suhol kag swel- 
do. Panawagan man nila ang pag- 
tapna sa korapsyon, pag-areglo sang 
mga eskwelahan, pagpalayas sa apat 
nga base militar sang US sa pungsod 
kag pagsuporta sa mga pungsodnon 
nga minorya. 


Mga welga sang mamumugon 
Naglab-ot sa 80,000 katawo ang 
nagpasakup sa welga nga ginlunsar 
sa Belgium sang Hunyo 20. Ginaduso 
nila ang pagsabat sang gubyerno sa 
nagatinaas nga presyo kag balor 
sang pagpangabuhi. Singgit sang 
mga raliyista ang panawagan nga 
“More respect, higher wages” (Du- 
gang nga respeto, pataason ang 
sweldo) kag “End excise duty” (Ku- 


haon ang buhis sa mga produkto). 
Naparalisa sang protesta ang lokal 
nga transportasyon lakip ang ope- 
rasyon sang hulugpaan sa Brussels. 

Sa South Korea, indi magnubo 
sa 50,000 ang nagmartsa sa syudad 
sang Seoul sang Hulyo 2 para ipa- 
nawagan ang pagpauswag sa ka- 
himtangan sang mga mamumugon. 
Ginpamunuan ang protesta sang 
grupo nga Korean Confederation of 
Trade Unions. Ini ang una nga daku 
nga protesta nga ginlunsar sa pung- 
sod sa idalom sang bag-o nga gub- 
yerno ni Pres. Yoon Suk-yeol. 

Sa France, nagwelga sang Hulyo 
1 ang linibo nga mamumugon sa 
transportasyon para iduso ang du- 
gang-sweldo sa atubang sang ma- 
kapiliang nga implasyon. Sa isa ka 
hulugpaan, natigayon nga tempo- 
raryo nga paralisahon ang 17% nga 
mga byahe. Ini man ang una nga 
adlaw sang lokal nga panahon sang 
bakasyon sa pungsod. 

Sa United Kingdom, duha ka be- 
ses nga naparalisa sang mga mamu- 
mugon ang sistema sang tren sa 
Britain. Naghimo sang welga ang 
National Union of Rail, Maritime 
and Transport Workers nga sakup 
ang 14 nga sistema sang riles sang 
Hunyo 16 kag 23. Ginpasakupan ini 
sang 40,000 mamumugon kag gina- 
siling nga pinakadaku sa nagligad 
nga tatlo ka dekada. 

Sa South Africa, nagwelga sang 
Hunyo 20 ang 4,000 kontraktwal 
nga myembro sang National Union 
of Metalworkers of South Africa ba- 
tuk sa tatlo ka ahensya sang 
pagtrabaho nga nagasuplay sang 
mga minero sa Impala Platinum 
Holdings Limited. Ginaduso nila ang 
ila regularisasyon sa kumpanya sa 
mina, dugang sa sweldo nga siling 
nila tuman kalayo sa ginahatag sa 
mga regular nga mamumugon kag 
pagkilala sa ila unyon. Ang Impala 
Platinum ang ikaduha nga pinaka- 
daku nga minahan sang platinum sa 
bilog nga kalibutan. [29] 


Pagpangbusal sa midya sa bisperas sang pagpungko ni Marcos 


U marangkada sa bisperas sang pagpungko ni Ferdinand Marcos Jr sa Ma- 
lacañang ang pagpangbusal sa hilway nga pamamahayag. Sang Hunyo 


29, ginpalig-on sang Securities and Exchange Commission ang desisyon sini 
sang 2018 nga ipasara ang news site nga Rappler. Antes sini, ginmandu 
sang National Task Force-Elcac sa mga kumpanya sang telekomunikasyon 
nga i-block o balabagan sang mga ini ang 28 website, lakip ang website 
sang Partido Komunista ng Pilipinas (PKP), National Democratic Front of the 
Philippines, mga alternatibong midya ka internasyunal nga organisasyon. 


Ang sunud-sunod nga pagpasara 
sang alagyan sang impormasyon sa 
internet katumbas sa isa ka digital 
nga layi militar. Gintawag ini nga 
“Marcos Anti-Democracy” (MAD) fi- 
rewall sang PKP. Hayagan ini nga 
pagkuga sa kinamatarung sang pu- 
muluyo sa hilway nga pamamaha- 
yag, subong man sang ila kinamata- 
rung magpahayag sang kritisismo sa 
reaksyunaryong estado. 

Ginapasara ang Rappler sa ale- 
gasyon nga nagabaton sang alagyan 
nga kwarta ang news site para sa 
mga operasyon sini. 

Sa kaso sang 28 website, ginba- 
se ang pagpasara sa mandu sang 


anay hepe sang National Security 
Council nga si Gen. Hermogenes Es- 
peron sang Hunyo 8 nga nagbansag 
sa mga website nga “terorista”. Gin- 
duso ni Esperon nga ang nasambit 
nga pag-block nagasanto sa wala- 
basehan nga designasyon sang Anti- 
Terrorism Council (ATC) sa Partido 
bilang isa ka terorista nga organisa- 
syon kag mga ginbansagan sini nga 
“tagasuporta” o “may kaangtanan” 
sa Partido. Sa aktwal, wala sang ka- 
hilabtanan sa terorismo ang MAD 
firewall. 

Ginsug-alaw ang pagpangbusal 
sang wala-tuo nga pagkundenar kag 
pagpamatuk. Lakip diri ang National 


Union of Journalists of the Philippi- 
nes nga sadto nagapangulba nga 
pagagamiton ang Anti-Terror Law 
para tapnaon ang tanan nga tipo 
sang kritisismo. Nagakapeligro nga 
igasunod ni Marcos ang pagdumili 
sa mga mamahayag sa tradisyunal 
nga midya (telebisyon, radyo kag 
print) nga magbalhag o magbrodkas 
sang anuman nga kritikal sa iya kag 
iya pamilya. 

Suno kay Ret. Justice Antonio 
Carpio, wala sang gahum ang gub- 
yerno nga balabagan ang mga web- 
site, lakip ang mga ginabansagan si- 
ni nga mga “terorista”. [ab] 


Inagurasyon sang ilehitimo nga pangulo, 
ginsug-alaw sang protesta 


G insug-alaw sang mga protesta sa nagkalainlain nga lugar ang inagu- 
rasyon ni Ferdinand Marcos Jr bilang pangulo. Sa Metro Manila, nag- 
tipon ang mga progresibong grupo sa Plaza Miranda sa Quiapo kon sa diin 
ginpahayag nila ang ila pagsikway sa iya rehimen, pagpangtiko sa kasaysa- 
yan kag para sa hustisya sa tuman kadamo nga biktima sang layi militar 
sang iya amay. Dala man nila ang mga isyu sang pumuluyo pareho sang du- 
gang nga sweldo, kag pagpanubo sa presyo sang balaklon kag langis. 


May kadungan nga pagtilipon 
ang mga kadugo sang biktima sang 
layi militar kag mga beterano nga 
aktibista sa Bantayog ng mga Ba- 
yani sa Quezon City kon sa diin na- 
mumpa sila nga pagdayunon ang 
pagbato sa kabutigan sang mga 
Marcos kag para sa interes sang 
banwa. 

Sa Bicol, ginpangunahan sang 
Anakbayan-Naga ang martsa halin 
sa Panganiban Drive sa Naga City 
padulong sa Plaza Oragon agud 
sikwayon si Marcos. Nagtambong 
ang mga aktibista halin sa nagka- 

lainlain nga distrito sang Camari- 
nes Sur. 

May mga programa man sa 
Cebu, Negros kag Panay kon sa 
diin ginpahayag sang nagkalainlain 
nga organisasyon ang ila pagka- 
ngil-ad sa rehimeng Marcos II. 

Sa luwas sang pungsod, ginpa- 
ngunahan sang Never Forget Con- 
tingent ang ginatos nga nagpro- 
testa sa New York Times Square, 
New York City. Nagtipon man ang 
150 migranteng Pilipino sa Califor- 
nia para magpahayag man sang ila 
pagsikway sa bag-o nga rehimen. W 


Ang Pride isang protesta 


GINATOS ANG DELEGASYON sang 
pungsodnon-demokratikong grupo sang 
LGBTQ+ nga Bahaghari sa protesta sang 
Pride sa Pasay City kag Quezon City sang 
Hunyo 25 kag 28. Panawagan nila, sukton 
ang rehimeng Duterte kag batuan ang ma- 
gasulod nga ilehitimo nga rehimeng 
Marcos II. 


Kabahin sila sa indi magnubo sa 55,000 
nagpartisipar sa mga protesta nga Pride 
nga ginlunsar sa nagkalainlain nga bahin 
sang pungsod. Nagapanguna nga tema 
sang mga protesta ang panawagan sang 
sektor batuk sa diskriminasyon kag pagpa- 
migos, pagkilala sa ila nga kinamatarung 
kag pagsulong sa ginaproponer nga SO- 
GIE Equality. 


Ginlunsar man ang mga aktibidad sa mga 
syudad sang Baguio, Iloilo, Dumaguete, 
Butuan, Romblon, Cebu, Misamis Orien- 
tal kag iban pang lugar sa pungsod. Sam- 
tang ginpamunuan sang Southern Tagalog 
Pride ang isa ka pangrehiyon nga protesta 
sa UP Los Baños sang Hunyo 28. [AB] 

Indi abyan sang mga mangunguma si Marcos 


Pag-antus sa idalom sang Masagana 99 


O: iya nga inagurasyon bilang presidente sang Hunyo 30, ginsiling ni 
Marcos nga hatagan niya sang prayoridad ang pag-atubang sa krisis sa 
pagkaon, nga daw pagbubod sang asin sa wala pa mag-ayo nga mga pilas sang 


mga mangunguma. 


Ano gid bala ang natabo sa pa- 
nahon ni Marcos Sr? Nagakadapat 
lang nga balik-tun-an sang masa nga 
mangunguma kag bilog nga pumulu- 
yo ang daku nga kasal-anan sa ma- 
sang mangunguma sang diktadur- 
yang Marcos. Tuyo sang serye nga 
ini sang Ang Bayan nga tun-an ang 
kasaysayan sang pagpaantus sa ma- 
sang mangunguma sa idalom sang 
layi militar para muklat nga atuba- 
ngon ang anuman nga padihot ni 
Marcos nga magdala sang dugang 
nga pag-antus sa masang mangu- 
nguma. 


Ginbangkarote sang Masagana 99 
ang pangabuhian sang mangungu- 
ma 

Tuig 1972 sang ginsamad sang 
mga peste kag kalamidad nga nagre- 
sulta sa daku kag malapad nga per- 
wisyo kag pag-antus sa mga mangu- 
nguma. Gintungtungan ini sang dik- 
tador nga si Marcos para iduso ang 
programa nga Masagana 99 sang 
Mayo 1973 para pataason kuno ang 
produktibidad sang mga mangungu- 
ma. Pero sa proseso, ginbangkarote 
niya ang masa nga mangunguma. 

Ang Masagana 99 bersyon ni 
Marcos Sr sang “Green Revoluti- 
on” (GR) nga padihot sang Interna- 
tional Monetary Fund, World Bank 
(WB) kag United States Agency on 
International Development (USAID), 
ng Bayer, Monsanto kag iban pang 
transnasyunal nga korporasyon sa 
agrikultura. 

Una nga sangkap sini ang pag- 
palapnag sa paggamit sang mga bin- 
hi nga HYV (high-yielding variety o 
binhi nga mas madamo magbunga): 
kag ikaduha, ang malaparan nga 
pagpautang nga ginadumalahan 
sang gubyerno. Gintarget sini nga 
magalab-ot sa 99 sako sang palay 

kada ektarya ang maani sang ma- 
ngunguma. Ang HYV mga binhi nga 
himo sa sulod sang mga laboratoryo 
pareho sang International Rice Re- 
search Institute. Pero para mamu- 
nga, nagakinahanglan ang mga HYV 
sang mas madamo nga kemikal nga 
abono kag pestisidyo nga gintuga 
kag ginaganansyahan sang mga ag- 
rochemical nga transnasyunal nga 
korporasyon. 

Halin 1972 tubtob 1982, naga- 
lab-ot sa 51.5 bilyon ang kabilugan 
nga pautang sang WB para pondo- 
han ang Masagana 99. Ginabug-os 
ini sang 4496 sang tanan nga pau- 
tang sang WB sa pungsod. Nagkadto 
ang kadam-an sini sa pagbakal sang 
mga imported nga mga input (abono, 
pestisidyo, pagkaon) kag mga pyesa 
sang makina nga sang 1984 naglab- 
ot sa 99% sang $150 milyon nga 
pautang. 

Nagpahabok sa gasto sa pagpa- 
nguma ang paggamit sa mga HYV. 
Sa tunga sang 1966 kag 1979, nag- 
timbuok sang 89% ang gasto sa pro- 
duksyon sang palay. Pinakadaku ang 
pagtaas sang gasto sa imported nga 
mga input, nga halos tatlo ka beses 
(26296) sangsa dati. 

Para siguruhon nga mabakal ang 
mga kinahanglanon nga kemikal para 
sa mga HYV, ginduso sang Masaga- 
na 99 ang pagpautang sang mga 
bangko sa mangunguma. Para ma- 
dasig ang pagproseso, ginkuha ang 
mga kolateral bilang rekisito. Ginsa- 
bat man sang gubyerno ang tubtob 
85% sang pagkaputo sang mga 
bangko halin sa mga pautang. Halin 
sa sadto 12% lang, nagtaas sa 16% 
tubtob 38% ang interes sa mga pau- 
tang sa Masagana 99 sang 1984. 

Ginpabugal sang diktaduryang 
Marcos nga naabot ang “rice-self 
sufficiency” sang 1975 kag naka- 


eksport sang 
bugas ang Pili- 
pinas sang 
mga tuig 1977-1983. Ang wala gina- 
sambit kon paano ang mga “kada- 
lag-an” nga ini sang Masagana 99 
nagdulot sang mas madamo kag 
pangmalawigan nga halit sa panga- 
buhian sang mangunguma kag pu- 
muluyo sa kaumhan. 

Nagtaas gid man sang 55% ang 
produksyon, pero nagdaku naman 
sang 89% ang gasto sang mga ma- 
ngunguma. Indi ini masarangan nga 
tumbasan sang tuman kagamay nga 
20% dugang sa kita sang mga ma- 
ngunguma sa tunga sang 1966 kag 
1976. Resulta sini, nagdamo ang 
mga mangunguma nga nawad-an 
sang ikasarang magbayad sa mga 
utang. Pag-abot sang 1979, ara sa 
45.8% na lang ang nakabayad sang 
utang. 

Amat-amat nga nadulaan sang 
ikasarang ang mga mangunguma 
nga magkuha sang mga pautang nga 
ginadumalahan sang gubyerno. Sang 
1980-1984, ara sa 60,000 mangu- 
nguma na lang ang kabahin sa Ma- 
sagana 99, halin sa tunga sa milyon 
sang 1974-75. Nabangkarote ang 
minilyon nga mangunguma kag bu- 
magsak ang lebel sang pangabuhian 
sa kaumhan. Pag-abot sang 1983, 
naglab-ot sa 73% sang pamilya sa 
kaumhan ang imol, halin sa 33% 
sang 1971. 

Pag-abot sang 1984, nagbalik na 
sa pag-import sang bugas ang Pilipi- 
nas kag isa ka tuig pagkatapos sini, 
nag-untat na nga mag-eksport sang 
bugas. 

Dugang pa, ginhiluan sang mga 
kemikal ang kapalibutan kag naguba 
ang duna nga abono. Daku ang halit 
sa ikaayong lawas sang mga mangu- 
nguma pareho sang pagkasamad 
sang atay bangud sa eksposyur sa 
kemikal, ginpanas ang manggaranon 
nga kulturang Pilipino sa pagpangu- 
ma kag ginpatay ang mga tradisyu- 
nal nga binhi. [26] 


Madulom nga matigayon ang sugilanon pangkalinungan ng 


N agahuyog ang rehimeng Marcos II sa pagpadayon sang polisiya ni Rodri- 
go Duterte sang pagpugong sa sugilanon pangkalinungan, paggamit sa 
Anti-Terror Law para pabweluhon ang terorismo sang estado kag red-tagging, 
madamuan nga pagpang-aresto, tortyur kag madamuan nga pagpamatay sa 
wala-unod nga tuyo nga waskon ang demokratiko nga rebolusyon sang banwa. 
Ini ang pahayag ni Jose Maria Sison, Chief Political Consultant sang National 
Democratic Front of the Philippines (NDFP) sang adlaw nga pagsumpa ni Fer- 


dinand Marcos Jr. 


Wala sang indikasyon nga gusto 
ni Marcos nga makigsugilanon, siling 
niya. Indi man ini mahapos nga 
magbalik sa tunga sang subong nga 
polisiya sang GRP nga all-out war. 
“Wala sang mahimo ang NDFP para 
ibalik ang sugilanon kon magpaka- 
tig-a ang GRP sa all-out war policy 
sini,” suno kay Sison. 

Dugang niya, bisan kis-a wala 
nakigsugilanon pangkalinungan ang 
pasista nga diktaduryang Marcos I 
kag wala man sini san-o man nawa- 
sak ang rebolusyonaryong hublag. 
“Sa baylo, natigayon sang kahubla- 
gan sang pumuluyo nga sakupon ang 
bilog nga pungsod... nga sa ulihi ang 
nangin kabangdanan sa pagbagsak 
sang pasistang diktadurya.” 

Ang pagsulod sa sugilanon 
pangkalinungan sang tanan nga 
nagpungko sa reaksyunaryong estado 


4 opensiba, ginlunsar sang BHB-Sultan Kudarat 


-halin sa panahon ni Cory Aquino 
tubtob sa panahon ni Rodrigo Du- 
terte-amo nga para pagwaon lang 
nga maka-kalinungan kag agud tiga- 
yunon ang lapnagon nga sarbeylans 
sa tunga sang mga rebolusyonaryo 
kag ipabilin ang mapanghimulos kag 
mapiguson nga nagaharing sistema. 
Ginahimo man nila ini sa tuyo nga 
ibutang sa pusisyon sang kapitula- 
syon ang NDFP, hambal ni Professor 
Sison. 

Gintawag niya nga “wala sa pu- 
sisyon” ang bata nga Marcos pagka- 
tapos nga “mapilian” bilang presi- 
dente paagi sa ginmanipula nga 
eleksyon sa bulig sang tirano nga si 
Duterte kag iya sindikato sa Come- 
lec. 

“Mahimo siya nga magdamgo 
nga may ikaduha nga kahigayunan 
ang ila pamilya sa pagwasak sa re- 


Ar: ka armadong opensiba ang ginlunsar sang Bagong Hukbong Bayan 
(BHB)-Sultan Kudarat halin Hunyo 15 tubtob Hunyo 29 batuk sa nagaope- 
rasyon nga mga yunit sang pulis kag militar. 


Ginpalukpan sang bomba kag 
ginpaarakan sang BHB ang kontra- 
insurhensya nga yunit sang Philippine 
National Police-Special Action Force 
(PNP-SAF) nga nagaoperasyon sa 
Sityo Meleb, Barangay Butril, Palim- 
bang sang Hunyo 29. Lima ka pulis 
ang napatay samtang duha ang napi- 
lasan. 

Sa pareho nga banwa, ginpaluk- 
pan sang BHB ang pwersa sang 7th 
IB sa Sityo Fliko, Barangay Balwan 
sang Hunyo 15 sang hapon. Ginsun- 
dan ini sang isa pa ka armadong ak- 
syon sang mga Pulang hangaway 


sang Hunyo 18 batuk sa 37th IB sa 
Barangay Molon. Duha ka adlaw pag- 
katapos sini, nag-atake liwat ang 
BHB batuk sa 38th IB sa pareho nga 
barangay. Indi magnubo sa lima ka 
suldado ang napatay. Ginapat-ud pa 
kon pila ang napilasan. 

Suno sa yunit sang BHB, ang mga 
suldado kabahin sang halos isa ka li- 
bo nga tropa nga nagaoperasyon sa 
lugar. Lakip sa mga nagaoperasyon 
nga yunit ang 38th IB, ang batalyon 
nga nagadumala sa mga CAFGU kag 
direkta nga nagaserbisyo sa DM Con- 
sunji Inc kag nagagwardya sa mga 


bolusyonaryong hublag,” siling ni Si- 
son. “Pero dapat niya dumdumon 
nga ang kahublagan nga ini nagdaku 
kag nagbaskog nga wala ini nawasak 
ni Marcos Sr.” 

Bisan pa man, permi nga bukas 
ang National Democratic Front of 
the Philippines nga makigsugilanon 
sa Gubyerno sang Pilipinas, sin-o 
man ang presidente sini. 

“Kon preparado ang administra- 
syon nga makigsugilanon, ngaa in- 
di?” siling niya. “Mahapos lang bu- 
hion ang sugilanon,” siling ni Sison. 
Kinahanglan lamang aprubahan 
sang GRP o ni Marcos Jr ang nauna 
na nga mga nakasugtanan nga nai- 
sahan kag ginpirmahan sang duha 
ka partido. AP! 


operasyon sa pagtroso kag iban pa. 

Ginreport man sang yunit sang 
BHB ang dugang nga nagalab-ot sa 
30 kaswalti (wala pa maisip kon pila 
ang napatay) sa kubay sang mga sul- 
dado sa mis-engkwentro sa tunga 
sang ila mga yunit sang Hunyo 18. 
Ginakumpirma pa sang BHB ang pau- 
na nga report angut sa posible nga 
paghulog sang bomba sang AFP sa 
kaugalingon nila nga pwersa. 

Sa Camarines Sur, ginpalukpan 
sang bomba sang mga Pulang hanga- 
way sang BHB ang nagaoperasyon 
nga yunit sang 9th ID sa Sityo Balay- 
bayon, Barangay Tanauan, Presen- 
tacion sang Hunyo 15. Tatlo ang na- 
patay samtang walo ang napilasan sa 
nagaoperasyon nga mga suldado. W 

Pagpasilabot kag pagpandambong 
sang mga Amerikano nga kumpanya sa FSMR 


G inapasingki sang imperyalistang US ang mga pagpang-atake sini sa pu- 
muluyo sang Far South Mindanao Region (FSMR). Kadungan sang wala- 
untat nga pagpang-agaw sang duta kag pagpandambong sang mga higante 
nga kumpanyang Amerikano sa agribisnes, nagahana man nga magsulod su- 
bong ang mga daku nga kumpanyang Amerikano sa mina para dambungon ang 


duna nga manggad sang rehiyon. 


Manggad mineral sa FSMR 

Suno sa mga pagtuon, makit-an 
sa nagkalainlain nga lugar sa rehi- 
yon ang bugana nga deposito sang 
mga mineral nga malahalon sa in- 
dustriya kag pangkalibutanon nga 
baligyaanay. Sa kabilugan, pinaka- 
daku ang angkon sini nga deposito 
nga saway nga nagalab-ot sa 2.9 
bilyong metriko tonelada. Luwas sa 
mga nasambit signipikante man ang 
mga deposito nga pilak, zinc, lead, 
manganese kag iban pa. Sa dulunan 
sang mga prubinsya sang South Co- 
tabato, Sarangani, Sultan Kudarat 
kag Davao del Sur makit-an ang pi- 
nadaku nga deposito sang bulawan 
sa bilog nga nabagatnan-sidlangan 
Asya, kag isa sa pinakadaku nga de- 
posito sang saway sa bilog nga kali- 
butan. 

Ang kabuganaan sini sa dunang 
manggad mineral nagaganyat sa 
mga daku nga lokal kag dumuluong 
nga kapitalista nga mamuhunan sa 
mga proyektong mina sa rehiyon. 
Pangunahon diri ang Tampakan 
Gold-Copper Project nga pinaka- 
daku sa bilog nga pungsod kag 
nagabalor sang 55.9 bilyon. Pero - 
madinalag-on nga ginpamatukan 
kag napauntat sang pumuluyo 
ang operasyon sini. 

Base sa datos sang Mayo 
2022, may ara na nga 41 mga 


pribado nga lokal kag dumuluong ~< 


nga kumpanya nga ginhatagan 
sang 56 mga konsesyon sa nag- 
kalainlain nga prubinsya. Sa ka- 

bilugan, ini may gintingub nga la- 
pad nga nagalab-ot sa 345,548 - 
ektarya o 15.35% sang duta nga ` 
sakup sang rehiyon. Aprubado na 
ang operasyon sang 15 nga kon- $ 
sesyon nga nagauyat sang ma- 

lab-ot sa 96,052 ektarya. May naka- 
pila pa gihapon nga 41 nga konse- 
syon nga nagasakup sa 249,496 ek- 
tarya. 


Imperyalistang interes sa mina 

Indi magnubo sa 17 kumpanya 
sa mina diri ang lubos nga ginapa- 
nag-iyahan sang mga dumuluong. 
Walo sa mga ini mga korporasyon 
nga ginapanag-iyahan sang US kag 
may ginauyatan nga mga konsesyon 
nga may tingub nga kalaparon nga 
53,081 ektarya. Lakip sa mga pina- 
kadaku sini amo ang Providence Mi- 
ning, Shamrock Metals, Kalamazoo 
Mining kag Galactica Mining. 

Ang Kalamazoo Mining ginapa- 
nag-iyahan sang The Kalamazoo 
Company sang US. Nakabase ang 
operasyon sini sa Australia kag may 
mga interes sa pila ka pungsod sa 
Souheast Asia. Ang Providence Mi- 
ning naman isa ka Amerikano nga 
multinasyunal nga may malapad nga 
operasyon sang mina sa Africa kag 
North America. Samtang ang Sham- 

rock Metals kag Galactica Mining 
mga subsidyaryo sang mga daku 
nga industriya sa US nga Shamrock 
System kag Galactica Group USA 
nga may nagkalainlain nga mga ne- 
gosyo sa sulod kag gwa sang US. 

Nakakonsentrar sa Sultan Ku- 
darat kag South Cotabato ang ope- 
rasyon sang pito sa walo nga kum- 
panya. Ginasakup sini ang malapad 
nga bahin sang nabagatnan nga Da- 
guma Range, ang Mt. Parker kag 
malapad nga bahin sang T'boli kag 
ang Mt. Musa sa dulunan sang 
South Cotabato kag Sarangani. Ang 
amo nga mga kabukiran sakup sang 
dutang ansestral sang mga Moro 
kag mga Dulangan-Manobo sa Sul- 
tan Kudarat kag mga T'boli kag 
B'laan sa South Cotabato. Diri man 
makit-an ang mga kagulangan kag 
katubigan nga nagasuporta sa ma- 
lapad nga dutang agrikultural sa 
rehiyon. 


Gwardyado sang militar 

Bisan madugay na nga nagtulu- 
haw sa mga lugar sang minahan sa 
FSMR, sadto lang sang dekada 1990 
nagsugod ang malaparan nga pag- 
pangita sa mga bukid sang rehiyon 
para sa mina. Kadungan sang pag- 
sulod sang mga dumuluong kag lo- 
kal nga kumpanya, gin-aprubahan 
sang estado ang presensya sang 
militar para depensahan ang 
mga operasyon sini. 
Sa nagtaliwan nga tatlo ka de- 
kada, ginlunsar sang estado ang 
maduguon nga kampanya batuk 


N sa mga nagapamatuk sa mina. 


Gin-atake ang mga komunidad 


- sang mga Lumad kag Moro kag 


ginhimo ang mga masaker kag 
pagpamatay. Ginsabat ini sang 
mas malapad kag mas mabaskog 
nga demokratikong paghulag 
sang pumuluyo kag armadong 
pag-alsa sang masa. Sa nagligad 
nga halos apat ka dekada, madi- 
nalag-on nila nga napunggan ang 

Apat nga may balatian nga Pulang hangaway, ginmasaker 


NA 8akato, nga ginpatay sang mga suldado sang 94th IB kag lokal nga 
pulis ang apat nga may balatian nga Pulang hangaway sang Bagong Huk- 


bong Bayan sa Sityo Calunakon, Barangay Santol, Binalbagan, Negros Occidental 
kaagahon sang Hulyo 6. Nagapaayo ang mga hangaway sang arestuhon sa ila gi- 
nadayunan nga balay. Imbes kabigon nga mga bihag sang inaway santo sa inter- 
nasyunal nga makatawong layi, ginmasaker sang mga suldado sanday Roel Lade- 
ra (Ka Jack), Nica de la Cruz (Ka Chai), Alden Rodriguez (Ka Rocky), kag Roel De- 
guit (Ka Caloy). Ginpagwa sang mga suldado nga napatay ang apat sa isa ka 


engkwentro sa kaiping nga barangay. 


Sang Hunyo 29, ginluthang sang 
wala makilala nga lalaki si Federico 
“Deng” Gempesaw, anawnser sa rad- 
yo, samtang nagapauli sa ila nga pu- 
luy-an sa Sityo Macangan, Barangay 
Carmen, Cagayan de Oro City. Ikatlo 
si Gempesaw sa mamahayag nga gin- 
patay sa Mindanao subong lang nga 
tuig. 

Pagpangbungkag. Mapintas nga 
ginbungkag sang mga bayaran nga 
maton ang welga sa Tanduay Distil- 
lers sa Talisay, Negros Occidental 
sang Hunyo 28. Sa bidyo nga ginpag- 
wa sa social media, ginapangsipa 
sang mga maton sang Talisay Logis- 
tics Packaging Corporation ang mga 
mamumugon kag mga tolda nga gin- 
tukod sang Tanduay Bottle Sorters 
Organization (TanSO-SUPER). Gin- 
lunsar nila ang welga batuk sa plano 

operasyon sang open-pit mining sa 
rehiyon. 

Para paludhon sila kag hawa- 
nan ang dalan para sa mga mina, 
ginpasingki sang estado ang kala- 
kasan kag pagpang-atake sa tabon 
sang kontra-insurhensya kag 
kontra-terorismo. Gingamit sang 
AFP ang teknolohiya, armas kag 
bomba sang US sa pagtigayon sang 
sarbeylans kag pagpanalakay sa 
mga lugar nga target sang mga 
proyektong mina. 

Sa subong, nagapadayon ang 
nakapokus nga operasyon sang 6th 
ID kag Joint Task Force Central sa 
Palimbang, Sultan Kudarat. Ang 
amo nga lugar target sang opera- 
syon sang apat ka higante nga 
multinasyunal nga  ginalakipan 
sang Mt. Peak Mining, Kalamazoo 


8 


sang kumpanya nga buhinan ang ad- 
law sang ila trabaho nga magaresulta 
sa pagbagsak sang ila nga sweldo. 
Panawagan man nila ang pagbalik sa 
mga ginpahalin, regularisasyon sang 
mga kontraktwal kag paghatag sa ila 
sang mga benepisyo. 

Pag-aresto. Sa Aklan, 30 ele- 
mento sang 301st IBde ang nagpa- 
malay-balay sa mga sityo sang C. La- 
serna St., Poblacion, Kalibo sang 
Hunyo 22 para lagson kag hibal-on 
ang nahamtangan nanday Kim-Sin 
Tugna kag George T. Calaor, mga upi- 
syal sang Bayan-Aklan. 

Samtang, gin-aresto sang lokal 
nga pulis si Susan Agner, lider sang 
Pamalakaya sa Maragondon, Cavite, 
lakip ang tatlo pang residente sang 
Barangay Patungan sang Hunyo 23. 

Militarisasyon. Halin Mayo 28, 


kag Galactica, kag Lazarus Corpo- 
ration sang England. Ang Lazarus 
kumpanya nga ginapanag-iyahan 
ni Dominic Wightman, isa ka kilala 
nga promotor sang padihut nga 
“kontra-terorismo kag kontra- 
ekstremismo nga Islam” sa Euro- 
pe kag US. 

Sa pihak sang pagpamigos kag 
kalakasan sang estado padayon 
nga nagabato ang pumuluyo sa re- 
hiyon. Liwat nga nagabaskog ang 
kahublagan sang mga Lumad, Mo- 
ro kag mangunguma sa kaumhan 
agud pangapinan ang duta, sam- 
tang sa kasyudaran nagapanum- 
balik ang kapagsik sang mga kam- 
panya kontra mina. Nag-ani man 
sang kadalag-an ang pagbato sang 
masa kag armadong rebolusyonar- 
yong hublag sa pagpanalakay sang 
estado sa Sultan Kudarat. [=s] 


ginpalibutan sang mga elemento sang 
303rd IBde ang 32 sityo, lima ka ba- 
rangay sa Himamaylan City kag Moi- 
ses Padilla sa Negros Occidental. Sa- 
kop man sang ila nga operasyon ang 
mga erya sang La Libertad, Guihul- 
ngan City kag Vallehermoso sa Neg- 
ros Oriental. 

Sa Himamaylan City, masobra 
600 suldado ang nakakampo sa 24 ka 
sityo sa apat ka barangay diri. Pa- 
ngunahon nga apektado diri ang mga 
tumandok nga Tribu Magahat kag 
Bukidnon nga nagapuyo sa lugar. Pito 
ka sibilyan, lakip ang duha ka menor 
de edad, ang iligal nga gin-aresto kag 
gin-interoga sa Sityo Lonoy kag Co- 
nalum. 

Ginsalakay man ang upisina sang 
asosasyon sang mangunguma sa ba- 
rangay Carabalan kag gin-interoga 
ang tagapangulo sang asosasyon. 
Ginkumpiska man sang mga ini ang 
mga papeles kag ligal nga kalig-unan 
sang asosasyon. Sa Moises Padilla, 
masobra 100 suldado ang nakapwes- 
to sa mga Sityo sang barangay Quin- 
tin Remo. 

Pwersahan nga pagpasurender. 
Ginpanginwala sang mga residente 
kag sang BHB-Mt. Apo Subregional 
Command ang pagparada sang 72nd 
IB sa mag-amay nga sibilyan bilang 
mga Pulang hangaway sa Barangay 
Magsaysay, Kibawe, Bukidnon sang 
Hunyo 23. Liw-as sa pahayag sang 
AFP, ang duha mga mangunguma sa 
lugar. 

Samtang, nahilway na si Nimfa 
Lazanas, isa sa mga iligal nga gin-a- 
resto sa koordinado nga serye sang 
mga pag-aresto kag reyd nga ginban- 
sagan Bloody Sunday sa Southern 
Tagalog. Ginbasura sang Calamba 
City Regional Trial Court ang mga ka- 
so batuk sa iya sang Hunyo 29. 

Sa amo man, ginbasura sang kor- 
te ang una nga duha ka kaso nga gin- 
pasaka sang mga pulis batuk sa #Ti- 
nang83 sang Hunyo 27. May lima ka 
kaso pa nga ginaatubang ang grupo. 
Sang Hunyo 20, pormal nga ginkilala 
sang Department of Agrarian Reform 
ang mga mangunguma bilang lehitimo 
nga benepisyaryo sang asyenda. ŒW 

SA 


MALIP-OT NGA P U LO N G 


70% 


sang mga Pilipino ang kulang sa 
rekomendado nga kadamo sang 
masustansya nga pagkaon bangud 
indi ini masarangan sang kadam-an. 


Ginkuhaan: : Philippine Institute 
for Development Studies, June 2022 


P577 MILYON 


para sa mga contact tracer kag iban 
pa nga gasto pangpandemya ang 
wala ginpagwa sang Department of 
Interior and Local Government sa pihak 
sang hugot nga kakinahanglanon. 


Ginkuhaan: Commission on Audit 


lamang sa 30,000 nga ekstrahudisyal 
nga pagpamatay ang gin-ako sang 


P55.14=$1 


ang baylo sang piso sa dolyar, 
pinakamataas sa 16 tuig. Labi nga 
magaduso ini sang pagtaas sang gasto sa 


produksyon kag presyo sang mga 
balaklon, kag pagbuhin sa kita sang 


manugbakal kag mga lokal nga 
prodyuser. 


balor subong sang coco levy nga ginhuthot 
sang mga Marcos sa idalom sang diktadurya. 


Ang mga propyedad ginbakal gamit ang 
pondo nga ini nagabalor P111.3 bilyon 
sa subong. 


163 MILYON 


plastik nga sachet ang ginagamit 
kag ginahaboy bisan diin lang 


PNP nga ginpatay sang mga pulis sa adlaw-adlaw sa Pilipinas 


mga “shoutout” halin Hulyo 2016 adairean eamas in 


nagakadto sa mga dagat 
kag nagapatay sang madamo 


tubtub Mayo 2022 sa ngalan sang ” 
gera kontra-droga”. 


Ginkuhaan: RealNumbersPH nga hayop kag tanom sa dagat. 


Ginkuhaan: Global Alliance 
for Incinerator Alternatives 


para sa presidente kag 
kahigayunan nga mapilian 
liwat (reeleksyon) ang gusto 


sang isa ka mamalidha nga 


TUIG “charter change” bilang pag-atmassa mga loka! nga 
armi sa Africa, Middle East kag 
regalo kay Marcos Jr sa adlaw 


Asia halin 2017 tubtob 2020. 


proxy war sang US o gera nga 
ginasulsulan sini sa porma sang 


sang iya inagurasyon. 


Source: The Intercept, July 2022 

Pagkuga sa kinamatarung sa aborsyon : sa US, 


ginsumalang sang mga protesta 


N aglupok ang mga protesta sa mayor nga mga syudad sa US halin Hunyo 
20 pagkatapos baliskaron sang Korte Suprema diri ang layi nga nagasigu- 
ro sa kinamatarung sang kababainhan nga may ara nga opsyon sa aborsyon. 
Maluwas sa daku nga rali sa gwa sang Korte Suprema sa Washington DC, may 
ara nga paghulag sa mayor nga mga syudad sa pungsod. Sa gwa sang US, may 
ara man sang mga rali sa Australia, Germany kag United Kingdom. 


Suno sa mga nagprotesta, gindi- 
ngut sang Korte Suprema sa sektor 
sang kababainhan, labi na sang mga 
kababainhan nga minorya sa US, ang 
ila nga kinamatarung sa aborsyon 
nga ginakabig nga krusyal nga serbi- 
syo sa ikaayong lawas. Panawagan 
nila ang our bodies, our choice (la- 
was namon, desisyon namon) kag we 
won't go back (indi kami magbalik) 
nga nagatumod sa 50 tuig nga sige- 
sige nga paghimakas sang kababain- 
han para diri. 

Sa boto nga 5-4, ginbaliskad 
sang Korte Suprema ang makasaysa- 
yan nga desisyon nga Roe vs Wade, 
ang desisyon nga nagasakup sa kina- 
matarung sa aborsyon, sa rason nga 
wala sang direkta nga ginahambal 
ang konstitusyon kaangut diri kag sa 
sini indi ini garantisado nga kinama- 
tarung. Dulot sini, mangin iligal ang 
aborsyon sa halos katunga sang mga 
estado sa US. 


Ano ang Roe vs Wade? 

Ang Roe versus (batuk) Wade isa 
ka makasaysayan nga desisyon sang 
Korte Suprema sa US nga ginpagwa 
sang 1973 nga nagsiling sakup sang 
14th Amendment sang konstitusyon 
nga Amerikano o sang pundamental 
nga kinamatarung sa pribasiya, ang 
kinamatarung sang babaye nga ta- 
puson ang iya pagbusong. Ginbunga 
ini sang kaso ni Norma MacCorvey, 
nga gintago sa ngalan nga Jane Roe, 
batuk sa sadto abugado sang estado 
sang Texas nga si Henry Wade. 

Sa nagtaliwan nga 50 tuig, gin- 
uyatan sang minilyon nga kababain- 
han ang desisyon nga ini. Nagahalin 
ang kinamatarung nga ini sa pagkila- 
la nga ang isa ka embryo kabahin 
sang lawas sang babaye, kag sa sini 

siya kag siya lamang ang may kina- 
matarung magdesisyon kaangut diri. 
Indi siya mahimo nga pwersahon 
sang estado nga padayunon ang isa 
ka pagbusong. 

Halin nga ginpagwa ang desi- 
syon, kag sa pihak sang mga sige-si- 
ge nga mga atake diri, wala ginhimo 
nga pangkabilugan nga layi ang Roe 
vs Wade, nga nagpabilin nga target 
sang pagbaliskad. 


Pag-amlig sa ikaayong lawas 

Ang aborsyon isa ka simple kag 
komun nga operasyon medikal nga 
ginabilang sang World Health Orga- 
nization nga esensyal nga bahin sang 
serbisyo medikal. Ini luwas kon gina- 
himo sa husto nga pamaagi santo sa 
lebel sang pagbusong, kag sang tawo 
nga may nagakaigo nga kahanasan. 

Madamo nga rason kon ngaa na- 
gapa-abort ang isa ka babaye. Lakip 
diri ang palpak kag /o kawad-on 
sang akses sa kontrasepsyon, pag- 
panglugos, incest (relasyon sekswal 
sa tunga sang malapit nga kadugo), 
kalakasan sa kamot sang kaparehas, 
mga anomalya o malformation sa 
embryo, pagbalatian sa tion sang 
pagbusong kag iban pa. Ginahimo 
man ini kon ara sa peligro ang kabuhi 
sang isa ka babaye dulot sang mga 
kumplikasyon sa pagbusong kag pag- 
panganak. 

Tuig-tuig, ara sa 1396 sang ma- 
ternal death (pagkapatay dulot sang 
pagpanganak) bangud sa indi luwas 
nga aborsyon, suno sa WHO. Pinaka- 
bulnerable diri ang kababainhan sa 
mga atrasado nga pungsod kon sa 
diin 220 sa kada 100,000 nagapaida- 
lom sa amo nga operasyon ang naga- 
kapatay. 

Sa Pilipinas, indi lamang istrikto 


nga ginadumili ang aborsyon sa ta- 
nan nga kaso (lakip sa mga kaso 
sang pagpanglugos, incest, pagbu- 
song sang mga bata o sitwasyon nga 
pang-emerhensya kon sa diin naga- 
kapeligro ang kabuhi sang iloy), ma- 
himo pa nga pasakaan sang kaso 
kriminal ang babaye o bata nga na- 
gapaabort, ang nagahimo sang ope- 
rasyon medikal o nagbaligya o nag- 
hatag sang “abortives” o nagbulig 
diri. 

Suno sa pagpanalawsaw sang 
2013 sang Guttmacher Institute, 
nagalab-ot sa 1,000 kababainhan sa 
Pilipinas ang nagakalamatay tuig- 
tuig dulot sang indi luwas nga abor- 
syon. Bangud sa limitado, kon may 
ara man, nga akses sa kontrasep- 
syon, halos katunga sang pagbusong 
sa Pilipinas “wala ginahungod”. Na- 
gabun-ag ang mga nanay diri sang 
lampas sa numero sang gusto nila 
nga anak. Pinakaapektado ang mga 
iloy sang pinakaimol nga pamilya 
nga nagapanganak sang abereyds 
nga lima ka anak, kumparar sa abe- 
reyds nga tatlo sa pangkabilugan. 

Sa tantya sang pagpanalawsaw, 
ara sa tunga sang 22 kag 31 abor- 
syon kada 1,000 kababainhan ang 
natabo sang 2020. Buot hambalon, 
mahimo nga maglab-ot sa 610,000 
aborsyon ang natabo sa Pilipinas 
sang 2012. 

Pinakadaku nga rason sang mga 
nagapa-abort ang wala sang ikasa- 
rang o panggastos para magpadaku 
sang anak o dugang nga anak. Sang- 
katlo ang nagasiling nga indi supor- 
tado sang ila kapareha ang pagbu- 
song o indi gani masyado pa sila ka 
bata para mangin iloy. May 13% 
nagsiling magpa-abort bangud re- 
sulta ang ila pagbusong sang pwer- 
sahan nga pagpanghilawas. Duha sa 
tatlo (2/3) sang kababainhan nagpa- 
abort halin sa mga imol nga pamilya. 

